Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08, 127/19.) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19.) i uz prethodnu suglasnost Bjelovarsko-bilogorske županije od 3.6.2020. KLASA: 602-02/19-01/18; URBROJ: 2103-09-19-3 Školski odbor Osnovne škole Štefanje dana 19.06.2020. donosi

**IZMJENE I DOPUNE STATUTA**

**U članku 75. stavku 1.** riječi: „Ured državne uprave Bjelovarsko-bilogorske županije“ zamjenjuju se riječima:“ Upravno tijelo Bjelovarsko-bilogorske županije nadležno za poslove obrazovanja.“

**Postojeći tekst članak 96. se briše , a novi članak 96 glasi:**

1. Školski odbor dužan je razriješiti ravnatelja i prije isteka roka na koji je imenovan ako ravnatelj zanemaruje obveze poslovodnog i stručnog voditelja Škole te u slučajevima propisanim Zakonom o ustanovama :

* ako ravnatelj sam zatraži razrješenje u skladu s ugovorom o radu ,
* ako nastanu takvi razlozi koji po posebnim propisima ili općim propisima o radu dovode do prestanka radnog odnosa,
* ako ravnatelj ne postupa po propisima ili općim aktima Škole, ili neosnovano ne izvršava odluke Školskog odbora ili postupa protivno njima,
* ako ravnatelj svojim nesavjesnim ili nepravilnim radom prouzroči Školi veću štetu ili ako zanemaruje ili nesavjesno obavlja svoje dužnosti tako da su nastale ili mogu nastati veće smetnje u obavljanju djelatnosti Škole.

(2) Školski odbor može razriješiti ravnatelja Škole i na prijedlog prosvjetnog inspektora koji o prijedlogu za razrješenje izvješćuje ministra.

Ako Školski odbor ne razriješi ravnatelja Škole na prijedlog prosvjetnog inspektora u roku od 15 dana od dana dostave prijedloga, a ministar procijeni da je prijedlog opravdan, ministar će razriješiti ravnatelja.

(3) Kada se ravnatelja razrješuje iz razloga navedenih u članku 96. stavak 1. točka 1. ovog

statuta s ravnateljem će Škola sklopiti sporazum o prestanku ugovora o radu u pisanom

obliku.

(4) U postupku odlučivanja o razrješenju ravnatelja temeljem članka 96. stavka 1. točaka 3.

i 4., te stavka 2. istog članka, članovi Školskog odbora obvezni su utvrditi postojanje

razloga i činjenica za razrješenje.

O prijedlogu za razrješenje ravnatelja članovi Školskog odbora odlučuju tajnim glasovanjem.

(5)Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.

(6) Nakon donošenja odluke o razrješenju ravnatelja zbog razloga navedenih u članku 96. stavku 1. točkama 3. i 4. Škola će ravnatelju otkazati ugovor o radu.

Otkaz mora biti u pisanom obliku i dostavljen razriješenom ravnatelju, a otkazni rok iznosi mjesec dana.

Protiv odluke o otkazu ugovora o radu ravnatelj može podnijeti tužbu samo ako je podnio tužbu protiv odluke o razrješenju sukladno Zakonu o ustanovama.

Ravnatelj tužbu podnosi općinskom sudu mjesno nadležnom prema sjedištu Škole u roku od 30 dana od dana primitka odluke o otkazu ugovora o radu.

(7) U slučaju razrješenja ravnatelja Školski odbor imenovat će vršitelja dužnosti ravnatelja iz redova učitelja, i stručnih suradnika, a u roku od 30 dana od dana imenovanja vršitelja dužnosti ravnatelja raspisat će natječaj za imenovanje ravnatelja.

**U članku 108. stavku 2. riječi:** „Ured državne uprave Bjelovarsko-bilogorske županije“ zamjenjuju se riječima:“Upravno tijelo Bjelovarsko-bilogorske županije nadležno za poslove obrazovanja.“

**U članku 108. Stavku 4. riječi**: „Ureda državne uprave Bjelovarsko-bilogorske županije“ zamjenjuju se riječima: „Upravnog tijela Bjelovarsko-bilogorske županije nadležnog za poslove obrazovanja.“

**U članku 118. Stavku 3. riječi**: „Ured državne uprave u Bjelovarsko-bilogorskoj županiji nadležan za poslove obrazovanja“ zamjenjuje se riječima: „Upravno tijelo Bjelovarsko-bilogorske županije nadležno za poslove obrazovanja.“

Predsjednik Školskog odbora:

Dražen Milaković, prof.

Na ove Izmjene i dopune Statuta osnivač je dao suglasnost dana 3.6.2020. godine

KLASA: 602-02/19-01/18; URBROJ: 2103-09-19-3.

Ove izmjene stupaju na snagu danom objave na oglasnoj ploči Škole.

Objavljene na oglasnoj ploči dana: 19.06.2020.

Ravnateljica škole:

Vesna Pavlinec-Kolarić,

dipl. učiteljica